b'\n_START_ARTICLE_\nPostpakke\n_START_PARAGRAPH_\nEn postpakke er en postforsendelse i pakkeformat, som i dag er forsynet med en stregkode, og som leveres af en postleverand\xc3\xb8r. Postpakkers stregkoder scannes l\xc3\xb8bende, og modtager og afsender kan derfor via internet f\xc3\xb8lge pakkerne l\xc3\xb8bende undervejs i leveringen. Postpakker kan sendes som almindelig postpakke, rekommanderet pakke, ekspres eller som v\xc3\xa6rdipakke. F\xc3\xb8r elektronikkens indtog i den postale verden blev postpakker enten p\xc3\xa5kl\xc3\xa6bet eller ledsaget af h\xc3\xa5nd -eller maskinskrevne adressekort med oplysninger om modtager og afsender.\n_START_SECTION_\nPostpakker via Post Danmark\n_START_PARAGRAPH_\nPostpakker der i dag sendes via Post Danmark m\xc3\xa5 h\xc3\xb8jest veje 20 kg og m\xc3\xa5 h\xc3\xb8jest m\xc3\xa5le 1m x 0,5 m x 0,5 m. Overstiger pakken et eller flere af disse m\xc3\xa5l, s\xc3\xa5 skal pakken sendes som volumenpakke med volumentill\xc3\xa6g.  Der betales pakkeporto efter v\xc3\xa6gt og minimum for 1 kg. Postpakker kan afsendes med omdeling eller uden omdeling til afhentning i postbutik eller pakkeboksen. Postpakker afsendt med Post Danmark er forsikret for op til 4.800 kr., \xc3\xb8nskes yderligere forsikring skal de sendes som v\xc3\xa6rdipakker.'